Μιχαήλ Φιτσάλαν-Χάουαρντ

Ο υποστράτηγος λόρδος **Μιχαήλ ΦιτςΆλαν-Χάουαρντ**, Μεγαλόσταυρος Τάγματος Βικτωρίας, Ακόλουθος Λουτρού, Σταυρός Βρετανικής Αυτοκρατορίας, Στρατιωτικός Σταυρός, Υπολοχαγός Διοικητής, αγγλ.*: lord Michael Fitzalan-Howard, GCVO , CB , CBE , MC , DL* (22 Οκτωβρίου 1916 – 2 Νοεμβρίου 2007), με την προσφώνηση «αξιότιμος Mιχαήλ ΦιτςΆλαν-Χάουαρντ» μέχρι το 1975, ήταν ανώτερος αξιωματικός του Βρετανικού Στρατού και μέλος της Οικογένειας Χάουαρντ. Του απονεμήθηκε ο Στρατιωτικός Σταυρός για την υπηρεσία του στην Επιχείρηση Bluecoat κατά τον Β΄ Παγκόσμιο Πόλεμο. 

Υπηρέτησε ως Στρατάρχης του Διπλωματικού Σώματος στο Βρετανικό Βασιλικό Νοικοκυριό από το 1972 έως το 1981, και ως φρουρός Χρυσής Ράβδου και συνταγματάρχης των Ναυαγοσωστικών από το 1979 μέχρι τη συνταξιοδότησή του το 1999. 

## Πρώιμη ζωή και εκπαίδευση
Ο ΦιτςΆλαν-Χάουαρντ γεννήθηκε στην οδό Ήτον Γκέιτ 5, στο Μπελγκράβια,  ως 2ος γιος του Βερνάρδου ΦιτςΆλαν-Χάουαρντ 3ου βαρόνου Χάουαρντ του Γκλόσοπ και της Μόνα Στέιπλετον 11ης βαρόνης Μπωμόν, οι οποίοι κατείχαν και οι δύο βαρονίες. Ήταν 15 μήνες νεότερος από τον μεγαλύτερο αδελφό του, Μάιλς (ο οποίος το 1975 ανέλαβε ως 17ος δούκας του Νόρφολκ).  Είχε άλλους δύο αδελφούς και τέσσερις αδελφές, όλους με μικρά ονόματα που άρχιζαν με το γράμμα Μ: Μάρτιν, Μαρκ, Μάριγκολντ, Μίριαμ, Μιράντα και Μιραμπέλ.  Μεγάλωσε στην έδρα της μητέρας του, το Κάρλτον Τάουερς στο Βόρειο Γιόρκσιρ. 

Ο Μιχαήλ και ο Μάιλς ακολούθησαν παράλληλες σπουδές και σταδιοδρομία. Και οι δύο σπούδασαν στο Κολέγιο Άμπλφορθ, πριν από την Οξφόρδη και το Κέιμπριτζ: ο Μιχαήλ στο Κολέγιο Τρίνιτυ του Κέιμπριτζ από το 1935 έως το 1938, και ο Μάιλς στο Κολέγιο Κράιστ Τσερτς της Οξφόρδης.  Και οι δύο στη συνέχεια έλαβαν θητεία στον Βρετανικό Στρατό: ο Μιχαήλ στη Σκωτική Φρουρά το 1938 , και ο Μάιλς στη Φρουρά Γρεναδιέρων.  Ο Μιχαήλ εντάχθηκε στο 3ο Τάγμα της Σκωτικής Φρουράς, όταν σχηματίστηκε τον Απρίλιο του 1944. 

## Στρατιωτική σταδιοδρομία
Ως ταγματάρχες, και οι δύο αδελφοί πολέμησαν σε άρματα μάχης στην Τεθωρακισμένη Μεραρχία της Φρουράς κατά τον Β΄ Παγκόσμιο Πόλεμο, πολεμώντας στην απόδραση από την Καέν μετά την Απόβαση στη Νορμανδία: Ο Μιχαήλ διοικούσε μία μοίρα της 3ης Σκωτικής Φρουράς, ενώ ο Μάιλς ήταν ταγματάρχης της 5ης Τεθωρακισμένης Ταξιαρχίας της Φρουράς.  Ένας 3ος αδελφός, ο Μάρτιν, διοικούσε ένα άρμα μάχης στην 2η Φρουρά Γρεναδιέρων.  Ο Μιχαήλ και ο Μάιλς κέρδισαν και οι δύο τον Στρατιωτικό Σταυρό (MC) το 1944.  Ο MC του Μιχαήλ απονεμήθηκε για την ηγεσία αρκετών επιθέσεων στον βάλτο κοντά στο Εστρί και το Σενεντόγιε.  Στη συνέχεια έγινε ταγματάρχης της 32ης Ταξιαρχίας της Φρουράς, νικώντας τον αδελφό του στην κούρσα για τις Βρυξέλλες. Οι ταξιαρχίες τους στη συνέχεια ξεπέρασαν η μία την άλλη στην προέλασή τους, μέσω του Αϊντχόφεν προς τον Ρήνο και τον Έλβα.  Ο Μιχαήλ αναφέρθηκε σε αποστολές.

Ο Μιχαήλ και ο Μάιλς, και οι δύο αξιωματικοί καριέρας, παρέμειναν στον στρατό μετά τον πόλεμο. Ο Μιχαήλ ήταν ο κουμπάρος στον γάμο του Μάιλς το 1949.  Και οι δύο προήχθησαν σε συνταγματάρχη το 1958, και στη συνέχεια σε ταξίαρχο το 1961.  Ο Μιχαής έγινε υποστράτηγος το 1963, τρεις μήνες πριν από τον αδελφό του. 

Ο ΦιτςΆλαν-Χάουαρντ υπηρέτησε ως ταγματάρχης στην 1η Ταξιαρχία Φρουράς στην Παλαιστίνη,  και στη συνέχεια ως εκπαιδευτής στα Κολέγια Επιτελείου στη Χάιφα το 1946, και στο Κάμπερλυ αμέσως μετά.  Υπηρέτησε ως ταγματάρχης της 2ης Ταξιαρχίας Φρουράς στη Μαλαισία  και στο Λονδίνο, και διορίστηκε Μέλος του Τάγματος της Βρετανικής Αυτοκρατορίας το 1949. Διορίστηκε Μέλος του Βασιλικού Τάγματος Βικτωρίας το 1953, αφού εργάστηκε στην κηδεία του βασιλιά Γεωργίου ΣΤ΄. Υπηρέτησε ως υπαρχηγός της 1ης Σκωτικής Φρουράς στο Σουέζ, και στη συνέχεια διοικούσε τη 2η Σκωτική Φρουρά στην 4η Ταξιαρχία Φρουράς του Βρετανικού Στρατού του Ρήνου.  Προήχθη σε ταξίαρχο, και έγινε αρχηγός του επιτελείου στην Περιφέρεια Λονδίνου το 1958.  Επέστρεψε στη Γερμανία για να διοικήσει την 4η Ταξιαρχία Φρουράς,  και προήχθη σε Ταξιάρχη του Τάγματος της Βρετανικής Αυτοκρατορίας το 1962. 

Προήχθη σε υποστράτηγο το 1964, και έγινε ο πρώτος διοικητής των χερσαίων δυνάμεων στην Κινητή Δύναμη Συμμαχικής Διοίκησης Ευρώπης, μία τριμερή μονάδα που συνδύαζε δυνάμεις από διάφορα μέλη του ΝΑΤΟ.  Στη συνέχεια ήταν Αρχηγός του Επιτελείου της Νότιας Διοίκησης,  με έδρα το Σόλσμπερυ. Διορίστηκε Εταίρος του Τάγματος του Λουτρού το 1968, και ήταν υποστράτηγος διοικητής της Μεραρχίας Νοικοκυριού και Γενικός Αξιωματικός Διοικητής της Περιφέρειας Λονδίνου από το 1968 έως το 1971.  Ήταν επίσης συνταγματάρχης του συντάγματος Λάνκασιρ από το 1966 έως το 1970,  και στη συνέχεια συνταγματάρχης του συντάγματος Λάνκασιρ της Βασίλισσας μέχρι το 1978,  και επίτιμος συνταγματάρχης του Πανεπιστημίου του Κέιμπριτζ OTC από το 1968 έως το 1971. Αποστρατεύτηκε από τον στρατό το 1971, και προήχθη σε Ιππότη Διοικητή του Βασιλικού Βικτωριανού Τάγματος. 

## Αργότερη ζωή
Μετά την αποστρατεία του, ο ΦιτςΆλαν-Χάουαρντ υπηρέτησε ως Στρατάρχης του Διπλωματικού Σώματος από το 1972 έως το 1981, και προήχθη σε Ιππότη Μεγαλόσταυρου του Βασιλικού Τάγματος Βικτωρίας, όταν αποστρατεύτηκε από αυτόν τον ρόλο. Υπηρέτησε ως Υποδιοικητή του Γουίλτσιρ από το 1974, και ήταν επίσης πρόεδρος του Συμβουλίου Εδαφικού Στρατού και Εθελοντών Εφέδρων. 

Το 1975 ο μεγαλύτερος αδελφός του ΦιτςΆλαν-Χάουαρντ, Μάιλς, διαδέχθηκε τον θρόνο ως 17ος δούκας του Νόρφολκ και ο Μιχαήλ έγινε λ**όρδος Μιχαήλ ΦιτςΆλαν-Χάουαρντ,** όταν σε αυτόν και στα αδέλφια του απονεμήθηκε ο τίτλος των νεότερων γιων και θυγατέρων ενός δούκα εκείνο το έτος. 

Διαδέχθηκε τον Λουδοβίκο κόμη Μαουντμπάτεν της Βιρμανίας ως Φρουρός της Χρυσής Ράβδου, και Συνταγματάρχης των Ναυαγοσωστών το 1979, αξιώματα τα οποία κατείχε για 20 χρόνια.  Έγινε Έκτακτος Ιππέας της βασίλισσας Ελισάβετ Β' το 1999. 

## Οικογένεια
Ο λόρδος Μιχαήλ νυμφεύτηκε τρεις φορές, και έμεινε χήρος δύο φορές. 

Νυμφεύτηκε για πρώτη φορά την Τζιν Μάριον Χάμιλτον-Ντάλριμπλ, κόρη του σερ Χιου Χάμιλτον-Ντάλριμπλ 9ου βαρονέτου, στις 4 Μαρτίου 1946. Εκείνη εμφάνισε πολιομυελίτιδα κατά τη διάρκεια της εγκυμοσύνης και απεβίωσε δύο ημέρες αργότερα, μετά τη γέννηση της κόρης τους: 

* Τζιν Μαίρη (γενν, 28 Ιουλίου 1947), κυρία επί των τιμών της Νταϊάνα πριγκίπισσας της Ουαλίας (1986-96), παντρεύτηκε το 1976 τον Μαξ Έμπεν Λέκι Πάικ. Οι ανάδοχοί της ήταν ο Γουλιέλμος Γουάιτλω, ο λοχαγός Χιου Χάμιλτον-Ντάλιμπλ, η αξιότιμη Μάριγκολντ ΦιτςΆλαν-Χάουαρντ και η Τζιν Μάξγουελ-Σκοτ. 

Ξανανυμφεύτηκε στις 20 Απριλίου 1950 με την Τζέιν Μάργκαρετ Μιντ-Νιούμαν, κόρη του λοχαγού Γουλιέλμου Πάτρικ Μιντ-Νιούμαν.  Απέκτησαν μία κόρη και τέσσερις γιους: 

* Ισαβέλλα Μαργαρίτα (γενν. 30 Ιανουαρίου 1951), παντρεύτηκε το 1975 τον Πίτερ Κρίστοφερ Μπίκμορ.
* συνταγματάρχης Θωμάς Μιχαήλ (γενν. 11 Φεβρουαρίου 1952), Σκωτικής Φρουρός, νυμφεύτηκε για πρώτη φορά το 1977 (διαζευγμένος το 1992) την Πηνελόπη Τζαν, κόρη του λοχαγού Ντέιβιντ Κρίστοφερ Ρίτσαρντ Γουόλτερς· νυμφεύτηκε για 2η φορά το 1996 την Ιωάννα Μαρία, κόρη του Ρόμπιν Ντον.
* Ριχάρδος Ανδρέας (γενν. 15 Ιουλίου 1953), νυμφεύτηκε το 1990 τη Νίνα, κόρη του Πίτερ Τζόνσεν
* Ερρίκος Ιούλιος Νικόλαος (γενν. 7 Ιουλίου 1954), νυμφεύτηκε το 1987 την Κλερ Λουίζ, κόρη του Γεωργίου φον Μάλινκροντ.
* Αλέξανδρος Ρούπερτ (γενν. 29 Φεβρουαρίου 1964), παντρεύτηκε το 1992 την αξιότιμη Ιωάννα Βέναμπλς-Βέρνον, κόρη του 10ου βαρόνου Βέρνον.

Η 2η σύζυγος του λόρδου Μιχαήλ απεβίωσε στις 25 Δεκεμβρίου 1995. Αυτός νυμφεύτηκε ξανά, στις 2 Ιουλίου 1997, τη Βικτωρία Γουίνιφρεντ Μπάρινγκ, κόρη του συνταγματάρχη Ρέτζιναλντ Έντμουντ Μάγκλιν Ράσελ, και χήρα του σερ Μαρκ Μπάρινγκ. 

Ο λόρδος Μιχαήλ απεβίωσε το 2007, σε ηλικία 91 ετών. Απεβίωσε πριν από την 3η σύζυγό του και τα έξι παιδιά του. 

Στη διαθήκη του, κληροδότησε 15.000 λίρες στον Σύνδεσμο Ναυαγοσωστών και 10.000 λίρες για κάθε άτομο στο Νοσοκομείο του Βασιλιά Εδουάρδου Ζ΄ και στην Καθολική Εκκλησία στο Τίσμπουρυ και στο Γουόρντουρ. 

## Παραπομπές


## Εξωτερικοί σύνδεσμοι
* 

Κατηγορία:Ιππότες της Μάλτας
Κατηγορία:Άγγλοι Ρωμαιοκαθολικοί
Κατηγορία:Οικογένεια Χάουαρντ (αγγλική αριστοκρατία)